རྨ་ཆེན་གངས་རིའམ་ཡང་ན་གནས་གཞན་གང་ཡིན་ཡང་ཆོགགནས་འགངས་ཆེན་དག་གཙང་ཞིག་ཡིན་པས་དེའི་ཁོར་ཡུག་སྲུང་སྐྱོབ་ཀྱི་ཐད་དུ་མི་ཚང་མས་རང་རང་གི་ཐད་ནས་དོ་སྣང་ཆེན་པོ་བྱེད་དགོས་པར་སྙམ།དཔེར་ན་གནས་སྒོ་ཞིག་ནས་མི་ག་གེ་མོ་ཞིག་གིས་ཞྭ་མོའམ་རྩེད་ཆས་ཤིག་བོར་སོང་ཚེ་གཞན་པ་རྣམས་ཀྱིས་དེ་ནི་དེར་འཇོག་དགོས་པ་ཞིག་ཡིན་པར་སྙམ་ནས་ལྭ་བ་སོགས་གནས་སྒོ་རུ་འཕེན་པ་ནི་དཔེ་སྡུག་པའི་སྣང་ཚུལ་ཞིག་རེད།དེ་ནི་དཔེར་ན་ཁྱེད་ཁྱིམ་ཚང་ཞིག་ལ་མགྲོན་དུ་སོང་ན་དེ་ཚང་ལ་དྭངས་གཙང་གི་ལེགས་སྐྱེས་ཤིག་ཕུལ་ན་དེ་ནི་ཡི་རང་བྱེད་འོས་པ་ཞིག་ཡིན་པ་མ་གཏོགས་དེ་ཚང་གི་གམ་དུ་ས་ཆ་སོ་སོའི་གད་སྙིགས་དག་སྤུངས་ནས་སོང་ན་དེ་ནི་འོས་འཚམས་ཤིག་ཡིན་ནམ།དེ་མིན་ད་ལྟའི་དར་སོགས་ཀྱང་ཡི་གེར་ཆད་ལྷག་ཤོར་བ་དང་མགོ་མཇུག་འཛོལ་བ་སོགས་ཚོང་ལས་པ་རེ་འགའི་དཔལ་འབྱོར་གྱི་ཁེ་ཕན་འགྲུབ་པ་ཙམ་ལས་གྲལ་དག་ཚད་ལྡན་གྱི་དར་ཞིག་ཀྱང་མ་ཡིན་པས་རྗེས་མའི་མཚོ་སྐོར་དང་དེའི་རྗེས་ཀྱི་སྤྲེལ་སྐོར་སོགས་གང་ཡིན་ཡང་ཁོར་ཡུག་སྲུང་སྐྱོབ་ལ་འབད་པ་བྱ་རྒྱུ་ནི་གལ་ཆེན་ནང་གི་གནད་ཆེན་ཞིག་ཡིན་པར་སྙམ།རྩོམ་འགན་པ།རྟ་མགྲིན